b'\n_START_ARTICLE_\nKantor\n_START_PARAGRAPH_\nKantor (lat. cantare - peti) je predpevec (kantor), oziroma zborovodja pri bogoslu\xc5\xbeju. Kantorji so v evangelijski, katoli\xc5\xa1ki in \xc5\xbeidovski cerkveni ob\xc4\x8dini.\n_START_SECTION_\nKdo je kantor\n_START_PARAGRAPH_\nKot kantor ali kantorka se v cerkveni ob\xc4\x8dini ozna\xc4\x8di tudi oseba, ki je odgovorna za cerkveno glasbo, pri \xc4\x8demer kantorji vsaj pri evangeli\xc4\x8danski in katoli\xc4\x8dni cerkvi morajo kon\xc4\x8dati cerkveni glasbeni \xc5\xa1tudij in so najve\xc4\x8dkrat poklicno name\xc5\xa1\xc4\x8deni. \xc4\x8castni naziv kantor pa se lahko podeli osebam, ki na tem podro\xc4\x8dju dose\xc5\xbeejo vidne uspehe._NEWLINE_Kot cerkveni glasbenik je kantor v cerkveni ob\xc4\x8dini tudi organist oziroma pianist in spremlja petje v cerkveni ob\xc4\x8dini. Skoraj vse cerkvene ob\xc4\x8dine uporabljajo v ta namen pesmarico. Kantorjeva funcija je tudi sodelovanje v sami bo\xc5\xbeji slu\xc5\xbebi. Vodi otro\xc5\xa1ke in cerkvene pevske zbore in instrumentalne ansamble, \xc4\x8de ti obstajajo._NEWLINE_V prej\xc5\xa1njih \xc4\x8dasih je bila funkcija kantorja povezana s funcijo krajevnega u\xc4\x8ditelja.\n_START_SECTION_\nZnameniti kantorji\n_START_PARAGRAPH_\nMnogi kantorji so bili tudi slavni skladatelji. Znani kantorji so bili npr. Johann Sebastian Bach, Georg Philipp Telemann in Jurij Slatkonja.'